Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19405

2. Megjegyzés. - Negatív korrekció jöhet létre, amennyiben a légköri hangcsillapítás a vizsgálati feltételek között kisebb, mint a referencia feltételek közötti és akkor is, ha a repülési útvonal alacsonyabb, mint a referencia feltételek között. A felszállási vizsgálati repülési pálya magasabb is lehet, amennyiben a meteorológiai feltételek nagyobb repülőgép teljesítményt tesznek lehetővé ("hideg nap" hatás). Megfordítva a "meleg nap" hatás azt idézheti elő, hogy a felszállási vizsgálati repülési pálya a referencia repülési pályánál alacsonyabban helyezkedik el. A megközelítési repülési pálya a meteorológiai feltételektől függetlenül a referencia pályánál nagyobb, vagy kisebb magasságú is lehet 9.1.2 A mért zaj értékeket megfelelően korrigálni kell a referencia feltételekre, akár az alábbi integrált program alkalmazásával, akár az előbbivel egyenértékűként jóváhagyott módszerrel. 9.1.2.1 A korrekciós eljárások az EPNL értékekhez algebrailag hozzáadott egy, vagy több értékből álljanak, melyeket úgy kell kiszámítani, mintha a vizsgálat teljesen a zaj minősítési referencia feltételek között zajlott volna. 9.1.2.2 A repülési pályákat mind a felszállásra és a megközelítésre, mind a referencia, mind a vizsgálati feltételekre meg kell határozni. A vizsgálati eljárások követeljék meg a zaj és a repülési pálya egy szinkron időjellel együttesen történő rögzítését, amelyekből a vizsgálati profilt ábrázolható, beleértve azon repülőgép helyzeteket is, amelyekre a zajmérő helyen a PNLTM értéket megfigyelik. A felszállás esetében a referencia feltételekre korrigált repülési profilt a bizonyítványt kiállító hatóságok által jóváhagyott adatokból kell származtatni. Megjegyzés. - A megközelítés referencia profilját az 5.3 pontban leírt referencia feltételek határozzák meg. 9.1.2.3 A vizsgálati és a referencia feltételekre meg kell határozni a repülőgéptől a zajmérő állomásig terjedő PNLTM-nek megfelelő különféle zaj pályahosszakat. Ezután a PNLTM spektrumában a következő hatások miatt kell az SPL értékeket korrigálni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes